Запалиха "БМВ" на ул."Найден Геров" в Габрово | Gabrovo News\nЗапалиха „БМВ“ на ул.“Найден Геров“ в Габрово\nПолицията работи по разкриване извършителя на умишлен палеж на лек автомобил „БМВ 320“.\nПрестъплението е извършено в четвъртък, 7 януари, през нощта около 03.00 часа, съобщиха от пресцентъра на Областната дирекция на МВР – Габрово.\nКолата е била паркирана на ул.“Найден Геров“ в Габрово. Разразилата се огнена стихия е успяла да унищожи цялата предна част на колата, преди огънят да бъде загасен от габровските огнеборци.\nСлед като пламъците били потушени и ситуацията овладяна, криминалисти извършили оглед на местопроизшествието, при който установили, че огънят бил предизвикан умишлено от неизвестен извършител.\nПожарът започнал от предната част на „БМВ“-то, след което засегнал и съседния до запалената кола лек автомобил „Нисан“, на който също били нанесени щети.\nОгънят унищожил предната броня, решетка и фаровете на „Нисан“-а.\nПо случая в РУ-Габрово е образувано досъдебно производство за извършено престъпление по чл.330 ал.1 от Наказателния кодекс.\nИзвършителят на криминалното деяние се издирва.\nПодобни теми:акцентзапалихазапалиха колакриминални новининовини от Габровопалежумишлен палеж\n„Снежанка и седемте джуджета“ на сцената на Кукления театър\nЦърквата в Баланите отбеляза храмовия си празник\nМомчил Косев е номиниран за наградите на БГ Радио\nКолоездачната обиколка на България ще завърши в Габрово\nМобилно приложение за добри градски идеи в Габрово\nДенонощна телефонна линия за изборни нарушения\nШарлатанин „оплете“ баба с история за финансова помощ\nОт 11 юни до 12 юли в МВР ще работи денонощна телефонна линия 02/90 112 98. На нея, както и на електронна поща: izbori2021@mvr.bg, гражданите ще могат да съобщават за забелязани от тях нарушения или евентуални престъпления, съотносими към отговорностите на МВР в изборния процес.\nСъздадена е организация за непрекъснат режим на обслужване на линиите. Откриването им е част от предприетите във вътрешното ведомство мерки за обезпечаването на сигурността и обществения ред при провеждането на предсрочните парламентарни избори.\n56-годишен мъж бе уличен в измама, съобщиха от пресцентъра на Областната дирекция на МВР – Габрово.\nПрез месец юни миналата година измамникът въвел в заблуждение възрастна жена, уверявайки я, че за да получава ежегодна финансова помощ от американска фондация трябвало предварително да му даде сумата от 1 225 лева.\nБабата повярвала на историята и лековато финансирала от собствения си бюджет звучащото примамливо инвестиционно предложение.\nСлед като узнала, че нищо от обещаното не се случило и е станала жертва на измамата, възрастната дама подала сигнал за престъплението в полицията.\nПо случая било образувано досъдебно производство по чл.209 ал.1 от НК, като в резултат на проведените оперативно-издирвателни мероприятия криминалистите установили, че извършител на деянието бил 56-годишен осъждан жител на разградското село Райнино.\nПиян 62-годишен водач предизвика тежък пътен инцидент край Габрово. Зловещата катастрофа, разминала се по чудо без човешки жертви, е станала в неделя следобед, около 16.30 часа пътя, свързващ селата Орловци и Овощарци.\nБезобразно пияният шофьор се метнал зад волана на лек автомобил „Опел Корса“ с умопомрачителните 2,37 промила алкохол в количеството издишан въздух, констатирани по надлежния ред при тестването му веднага след инцидента.\nПри управление 62-годишният водач изпуснал контрола над колата, излязъл в ляво извън пътното платно и се ударил в стълб. Шофьорската книжка на пътния нарушител веднага била отнета, а срещу него вече е образувано бързо производство по чл.343б ал.1 от НК.\n66-годишен открадна джипка от кв.Недевци и загази лошо\n„Булкарто“ търси шофьори\nМлад шофьор с „БМВ“ пострада след удар в ограда на ранина\nЗа по-малко от час полицията в Габрово хвана извършител на грабеж\nАрестуваха габровец и севлиевец при спецакция за наркотици


Ел. готварска печка Раховец 01 в Печки, фурни в гр. Русе - ID24723396 — Bazar.bg\nЕл. готварска печка Раховец 01\nгр. Русе Публикувана/обновена на 17 март в 15:12 ч.\nЕл.печка е с два котлона и фурна с горен и долен нагревател. Всичко по печката работи. От доста време не се използва и само заема място. Отвън печката е почистена и както се вижда е в много добър вид. Фурната трябва да се почисти. Само за лично предаване.\nОбяви на потребителя Лазаров Виж всички 3 обяви\nПолуавтоматична пералня "Еврика" 55 лв\nЛот 2 - сребърни 1 и 2 лева 1882 година 27 лв\nМИКРОВЪЛНОВИ ПЕЧКИ ИЭПРАВНИ РАБОТЕЩИ ОТ ПО 40-50ЛЕВА БРОЙ ,,ЕКО,, ЦЕНА 40 лв\nТагове: ел готварска ел готварска печка\nЕл. готварска печка Раховец 01 43 лв


Винаги коректните Bet365 резултати | Fbet.info\nКогато избирате букмейкър, трябва да разгледате добре опциите за залагане, предлагани от популярните сайтове. В много от тях има варианти за предвиждане на крайния изход от определени мачове на живо. Но едва ли съществува друга секция в хазартната индустрия, която да печели все повече почитатели от коректните Bet365 резултати. С тях можете да бъдете сигурни в своите залози и винаги да бъдете в крак с промените във всеки един шампионат по света.\nАктуалните Bet365 резултати са винаги на една ръка разстояние\nЗа хората в движение или тези, които нямат достатъчно свободно време, следването на статистиките от мачовете на техните любими отбори понякога е доста трудно. Тогава идва на помощ секцията Bet365 спортни залози, където всичко се случва в реално време. Не е необходимо да имате кабелна телевизия или да се опитвате да разберете крайния резултат от популярните футболни сайтове.\nBet365 резултати са предназначени за истинските любители на спорта, без значение в коя страна или град се намират. Това улеснява неимоверно много клиентите на букмейкъра, за да поставят своите коректни предвиждания за най-интересните мачове от всяко първенство. Винаги актуалните Bet365 резултати на живо ви дават предимство пред останалите играчи. С тях може да сверите вашите знания за определен отбор, както и да получите коректна информация за броя зрители на двубоя, стартовите състави на двата отбора, предишни резултати на конкретните съперници и др.\nНищо не може да се сравни с Bet365 резултати на живо\nФактът, че можете да гледате спортни предавания в реално време е огромен плюс за потребителите на хазартни услуги. Това ви прави съпричастни към вълнението на всеки двубой, като ви държи в течение с промяната и в други Bet365 резултати. Ако сте нов в спортните залагания на живо, препоръчително е да изберете конкретни пазари, като един от тях е предвиждането на крайния изход от съответния мач. По този начин може да залагате на домакински успех, равенство или победа за гостуващия тим.\nТака с по-малко възможности за игра, получавате по-големи шансове за печалба в Bet365 спортни залози. Все пак имайте предвид, че тези ставки може да са по-ниски в сравнение с по-специфичните коефициенти. Постепенно ще се превърнете в по-опитен играч, надграждайки вашите успехи със залагане на точни резултати от мачовете, докато натрупате повече опит в секцията Bet365 спортни залози.\nBet365 резултати bet365 спортни залози


Botevgrad.com :: Съобщение от ВиК Бебреш (Новини, Ботевград)\nСъобщение от ВиК Бебреш\nДата: 30.09.2016, 11:57\n39ти тъп ли си или на тъп дрехите носиш? Kak кой бе оли ,кой e шефа на това дружество?\nРаботника да не е решил да спира и пуска водата по собствено решение?\nНарод>01.11.2015г>Голяма грешка>Гавалюгов= Просешка тояга\nСМЯХ САМО СМЯХ С ТЕЗИ КОМЕНТАРИ\nКое ти е смешно, 43?\n38 Това е наследствено споразумение .\nЗная много добре как най-високата част в лозята на Трудовец имат вода а долните къщи нямат .\nНо зная със сигурност как "ВОДНИЯТ ДУХ " седеше по цял ден горе на високото с ракиика или винце по някога и бира ,замезваше и наблюдаваше как е горният резервоар с водата .\nА той е прекъснат само за една вила .\nТЕКАТ ПАРИ - ТЕЧЕ ВОДА !\nВъпросът е кое е това служебно лице, което решава, че може арогантно и безнаказано да спре водата на много къщи, за да има вода за една конкретна вила. И на какво основание, с какви пълномощия? Кой му дава сигурност? Другият въпрос е "Има ли контролни органи, които да санкционират този чиновник с чувство за собственост на водоснабдяването и чувство за ненаказуемост?".\n46 В Ботевград контролен орган е "ПАРАТА " подплатена с много ядене пиене .\nСедят горе на чист въздух на високо .Телефона им е джоба като се обадиш веднага ти отговарят "В МОМЕНТА ЕКИПА Е НА АВАРИЯ "(НА ЯДЕНЕ И ПИЕНЕ) . То си е авария ,ако остане ядене се разваля ,водата не .\nКато има на високо тя все някога ще стигне и до ниското ако ще и като отпадна или подпочвена .\nВисокият резервоар винаги е пълен в лозята .\nОставено е отклонение само за Валери и Нешка Робева .\nA сега е ред на Общината да отговори вярно ли е. Понеже има ФАКТ: Водата на много къщи беше спряна БЕЗ ПРИЧИНА. Тази практика не може да продължава. Хората много лесно биха се организирали, на всички им е дошло до гуша от дерибеи във властта, от некадърници, крадци и използвачи. Водните бунтове не са от вчера, но присъщо за тях е, че ескалират и изходът им е непредвидим.\nКъде е кметския гъзолизец да одобри идиотското спиране на водата на хората,откакто кмет е недоразумението????\nДобре, само не разбрах, вече е 7 и...няма вода!? Пък е неделя и утре сме на работа???\nБоли ги фара и кмета и ВиК шефа за работещи и неработещи , миещи , къпещи се ,за тях е важното те да са добре!\nПуснете водата, бе, ей, вече е 9!\nПитайте кмета защо не слагат временни байпаси на водопровода,за да не се спира водата.Ама Буратино ще ви излъже че не може.А при Георгиев защо и как можеше??????


Ibis Styles Regensburg - НАЙ-НИСКИ ЦЕНИ от agoda.com\nВиж всички 118 места за настаняване в Регенсбург.\nBamberger Str 28, Штейнвег-Пфаффенштейн, Регенсбург, Германия, 93059 - Покажи на картата\nИмате въпрос относно Ibis Styles Regensburg?\nСупериорен суит с 1 двойно легло и 2 единични легла (Standard Suite with 1 Double Bed and 2 Single Beds)\nСупериорна стая с 2 отделни легла и изглед към реката (Superior Twin Room with River View)\nВ близост Штейнвег-Пфаффенштейн Райнахаузен Галбеннерг Иненштад\nПовече за Ibis Styles Regensburg\nИдеален за развлечения и отдих, Ibis Styles Regensburg се намира в Steinweg-Pfaffenstein, който е един от районите на Регенсбург. Само на от градския център- това стратегическото местоположение на хотела гарантира на гостите си бърз и лесен начин за достигане до интересуващите ги точки на града. За тези от Вас, които търсят приключения, Oskar Schindler House, Kunstforum Ostdeutsche Galerie, Галерия Остдойче са само част от местата, които са достъпни за посетители.\nAccor Hotels е известна със своите качествени услуги и добре обучен персонал и Ibis Styles Regensburg изпълнява всички тези изисквания. Хотелът е оборудван със съоръжения като безплатен WiFi достъп във всички стаи, 24-часова рецепция, съхраняване на багаж, семейна стая, ресторант.\n125 стаи са разположени на етажа като във всяка една от тях цари неповторимото усещане за домашен уют. Модерен комфорт с удобства като телевизор с плосък екран, отопление, бюро, телефон, сателитна/кабелна телевизия са на разположение в определени стаи. Хотелът разполага с множество уникални възможности за отдих, като например детска площадка, тенис на маса, градина. Насладете се на несравнимото качество на услугите и престижното местоположение на Ibis Styles Regensburg.\nМоля обърнете внимание, че ресторантът е затворен в неделя вечер. Леки закуски се предлагат в бара на хотела от 18:00 до 22:00 ч. Отбележете, че закуската за максимум 2 деца под 16-годишна възраст, споделящи стаята с родителите си, е безплатна. Това важи само при резервация на фамилна стая.\nВсички типове туристи (9)Пътуващ по бизнес (2)Двойка (4)Самостоятелно пътуващ (1)Семейство с големи деца (1)Група (1)\nHelga от Австралия\nDonny от Великобритания\nTilman от Германия\nphinyawat от Тайланд


Митове и истини за красотата отвътре и отвън… | ЗАЗИ И КО\nМитове и истини за красотата, кожата, косата, храната и много други.\nПърженото, мазното и шоколадът причиняват акне!\nФакт: Всъщност няма научно доказателство в твърденията, че диета, включваща пържени картофки, пица и шоколад може да причини акне. Определено това са вредни храни и не се препоръчват за консумация от всеки, който иска да живее вечно и добре. Истината е, че храни с висок гликемичен индекс, както и обезмасленото мляко влошават акнето, но не го причиняват. Този мит обаче може да бъде много полезен, защото ще накара младите хора да бъдат по-отговорни към храната, която ядат.\nСешоарът е по-безвреден от пресата за коса\nИстината е, че и двете действат с достатъчно силна температура, че да увредят косъма. Когато си изправяте косата във фризьорски салон, професионалните сешоари са също толкова агресивни, колкото и горещата преса у дома. Спасението е в редовното подхранване на косата с маски, масла и подходящи продукти, както и подстригването на изтощените и нацъфтели крайчета на косъма.\nФон дьо тенът и гримът като цяло запушват порите ми!?\nМного разпространено и любимо е да се дава пример с бабата – баба ми едно време никакви такива неща не е ползвала и кожата ѝ е била чудесна! Абсолютно сигурни ли сте в това и наистина ли смятате, че баба ви на 50 години е изглеждала по-млада, отколкото сега някоя жена на 50?\nИма и друг много важен фактор – бабите ни изобщо не са били подложени на същата степен замърсяване на околната среда, в каквато в момента живеем ние, а за качеството на храната дори да не споменаваме.\nФон дьо тенът може да „задръсти“ порите ви единствено и само ако е ниско качествен и ако не го почиствате редовно от кожата си. Иначе този продукт има прекрасни свойства да предпазва епидермиса от мръсотията на околния свят – градски мръсен въздух, пипане с нечисти ръце на лицето и т.н. Отделно на това повечето такива продукти имат слънцезащитен фактор, отделно на специално разработените формули за чувствителна кожа, застаряваща, мазна или суха и т.н.\nАсоциацията за козметика, тоалетни продукти и аромати (CTFA) казва, че този мит не е верен. Количеството олово, което бихме могли да получим от козметични продукти, е дори доста по-малко от това, което приемаме заедно с храната, водата или въздуха всеки ден.\nМедицинската козметика не съдържа консерванти\nИ все пак тя съдържа! Трябва да се разбере, че без консерванти почти всеки крем или серум много бързо се превръща в негоден за употреба продукт. Пълната липса на консерванти в козметични продукти е невъзможно.\nОбикновено в медицинската козметика съдържанието на консерванти е строго ограничено. Използват се комбинации, чиято пълна безопасност е доказана, така че да нямат вредно въздействие. За да бъдем честни, трябва да отбележим, че козметика без консерванти съществува условно. Това са някои линии на детската дерматологична козметика, в която отсъстват дори и в минимални концентрации вещества които могат да предизвикат нежелани ефекти (като например злополучните парабени).\nМоже ли кола маската да направи косъмчетата по-дебели и плътни?\nЗа наша радост, това не е вярно! Обаче, слънцето изсветлява косъмчетата, така че след кола маска ще ви се струват по-тъмни.\nДали миглите започват да падат ако не сваляте спиралата вечер?\nУжасно е, но е истина. Спиралата може да запуши фоликулите. Използвайте продукти, които не съдържат мазнини за сваляне на грима, нанесете на тампон и попивайте нежно спиралата. Никога не търкайте!\nДали ако подстригвам косата си всеки месец, тя ще расте по-бързо? – Вероятно НЕ!\nПодстригването на краищата няма да направи така, че косата ви да расте по-бързо, тъй като това няма никаква връзка нито ефект свързан с фоликулите. Въпреки това, се препоръчва да се подстригват краищата за да не се превръщат в чупливи фибрите и косата да изглежда крехка и уязвима.\nКъсното хранене води до наднормено тегло?\nШампоанът трябва да направи много пяна и балони, за да се гарантира правилното почистване на косата. ЛЪЖА!\nКомпонентът, който създава пяна и мехурчета е СУЛФАТ. Тази съставка дехидратира косата и я изсушава като я оставя с неприятен външен вид.\nДневният крем е за през деня, нощният – за през нощта!!:] Грешно. Разликата, която откриваме в дневните кремове е наличието на слънчезащитен фактор и по-леката и не толкова мазна формула. Вярването, че кожата има нужда от различни грижи през различните часове от денонощието обаче е абсурдна. Ето защо съвсем спокойно можете да пропуснете разходите за нощен крем – в крайна сметка и двата вида продукти са почти еднакви.\nКожата/косата свиква с продуктите и действието им спира\nМит 15 и 16\nЦелулитът е просто излишна мазнина?\nОтслабването намалява целулита!!??


Проблеми с брака на Поли Генова - Нюз2\nПроблеми с брака на Поли Генова\n12:01ч. - 12.07.2021 news2 Шоу 0\nМъжът на Поли Генова реши да й предложи брак, след като стана ясно, че певицата чака второ дете от него. Миналия петък той й отправи предложение в романтично заведение на морския бряг, поднасяйки й пръстен с рядък син диамант. Но макар че бременната бъдеща булка каза „Да!”, сватба засега няма да има.\nПоли Генова и нейният любим Джоузеф ще минат под венчило доста след като второто им бебе дойде на бял свят. Съдейки по формите на звездата, щастливото събитие най-вероятно ще е през есента, а самата тя сподели в тв интервю, че няма намерение да се жени преди края на годината. Имала твърде много планове, за да се занимава и с организация на сватба. Детето, което е на път, не е било планирано, а майката не смята да му позволява да разваля сценария за работа, който е направила за предстоящите месеци. В момента тя репетирала за шоу в Античния театър в Пловдив. Това ще е първият самостоятелен концерт в живота й, макар че 34-годишната изпълнителка твърди, че има 30 години кариера зад гърба си, тъй като работела от 4-годишна. Въпреки бременността си тя разучавала танците за шоуто, които смятала да изпълнява заедно с балета. Щяла да пуска и дует в Любо Киров, а за догодина искала да направи турне в цяла България. Между всички тези ангажименти се налага да намести и бебето, което скоро ще се роди, но нямало как да вкара в плановете си и сватба. Затова смятала да я отложи за по-удобен момент, когато няма да е толкова заета. Освен всичко друго, до края на бременността Поли най-вероятно ще понапълнее, а никоя булка не иска да е дебела в сватбената си рокля. Така че не се знае кога ще дойде удобният момент за сватбата. Нищо чудно дотогава нероденото бебе не само да се е родило, но и да е проходило и да носи шлейфа на майка си по пътя й към олтара.\nВъпреки че не бърза да се жени, Поли е много щастлива от предложението за брак, което е получила. Както подобава на подобен романтичен момент, любимият й паднал на колене, за да поднесе годежния пръстен, и дори се просълзил, задавайки въпроса: „Ще се омъжиш ли за мен?”. Звездата обаче помислила, че Джоузеф се шегува. Тя се разсмяла и няколко пъти го попитала дали е сериозен и защо плаче. Накрая, за щастие, все пак осъзнала, че предложението е истинско, и казала „Да!”. „Много е интересно как един такъв жест може да те накара да се чувстваш по-желана, по някакъв начин почетена като дама. Не че толкова съм страдала, че не сме сгодени в Джоузеф или че нямаме брак, но някак си тайно съм се надявала, че някой ден той поне ще ме попита”, сподели Поли.\nТя разказа, че много пъти с мъжа до нея са обсъждали узаконяването на своята връзка, но все пак е била изненадана, когато той паднал на колене. Всъщност тя първа му предложила брак, но той отказал. Това станало по време на първата й бременност – преди близо 3 години. Джоузеф помислил, че „бременните” хормони говорят вместо половинката му, затова предложил да говорят отново по темата, след като детето се роди. Но й поднесъл пръстен едва след като разбрал, че и второ бебе е на път.\nДвамата родителите не искат да разчитат на баби за отглеждането на децата си. Майката на Джоузеф не живее в България и няма как да помага, а към майката на Поли се обръщали само в краен случай. Искали сами да се грижат за своите наследници, за да могат да прекарват с тях възможно най-дълго време. Синът на двойката – Даниел, който е на 2 години, все още не ходи на ясла. След като обаче се роди второто бебе, майка му смята да го запише в детско заведение, за да й бъде по-лесно с грижите за по-малкото дете, чийто пол все още пази в тайна, писа Уикенд.


Соларни Инвертори СЕРИЯ MPS-V PLUS - Соларни Инвертори - Решения за фотоволтаични инсталации\nСоларни инвертори от серията MPS-V PLUS са фотоволтаични системи от типа "всичко в едно" . Те са идеалното решение за офсетово, резервно захранване за домове и малък бизнес. Тези фотоволтаични инвертори са лесни за инсталиране, и осигуряват ефективна мощност навсякъде по света. Разполагат с Wifi & GPRS модули за дистанционно наблюдение.\n• Wifi & GPRS са налични за IOS и Аndroid


Англия може да постигне 100%-ов актив\nПубликувано на: 2015-10-11\n21:45 ч. Литва – Англия\nНационалният отбор на Англия е единственият тим, който кръг преди края на настоящите си европейски квалификации е само и единствено с победи. „Трите лъва” са безкомпромисни до момента и имат 27 точки от 9 изиграни срещи, като ако победят и Литва отново, ще съберат максималният възможен актив от 30 пункта. Головият баланс за водения от Рой Ходжсън тим също е доста впечатляващ – 28:3. В последния си мач от квалификациите Англия победи Естония с 2:0 с попадения на Уолкот и Стърлинг, а преди срещата Уейн Рууни бе награден със „златната обувка” на английския национален отбор, след като капитанът стана топреализатор на Албиона преди няколко месеца и счупи рекорда на сър Боби Чарлтън. По всяка вероятност гостуването на Литва англичаните ще излязат с експериментален състав, в който участие ще вземат предимно резерви. Очаква се с капитанската лента на бъде бранителят на Евертън Фил Джагиелка.\nИначе домакините от Литва заемат предпоследното 5-то място във временното подреждане на група „Е”. Балтийската държава има в актива си 10 точки, с колкото е съставът на Естония, но показателите на Литва са по-лоши. Преди няколко дни „жълто-зелените” направиха 1:1 като гости на Словения.\nПрогноза: 2 – коефициентът за победа на Англия в Betfair е 1,30


Ars vivendi: Декември 2010\nРазпопен нашенец венчава и кръщава в Чикаго\n28 декември 2010 г., В. "МОНИТОР"\nРазпопеният свещеник Валентин Ноцков е завзел единия от българските храмове в Чикаго „Свети Иван Рилски” и не желае да го напусне, макар че вече повече от година няма право нито да служи, нито да носи расо, защото е разпопен, съобщиха наши сънародници, живеещи там. Той продължава да венчава и кръщава независимо, че тези правомощия са му отнети, а извършените от него бракосъчетания и кръщенета са невалидни. Ноцков се прочу и със сексуалния тормоз преди няколко години, оказван върху една от енориашите.Вироглавият духовник бе разпопен от Светия синод на 1 юли 2008 г., след като напусна българския храм „Света София”, в който беше изпратен да служи от архиереите ни, и отиде без тяхното разрешение в „Свети Иван Рилски”, който също е български, но е под юрисдикцията на Американската православна църква.Вселенският патриарх Вартоломей Първи да упражни правомощията си и да изиска обяснение от предстоятеля на Американската православна църква (ОСА) Йона, защо Валентин Ноцков все още не е изгонен от храма и продължава да венчава и кръщава, независимо, че няма право на това, тъй като вече от година и половина е разпопен. Такова писмо до Вартоломей Първи написаха нашите архиереи в последното си заседание непосредствено преди Коледа. Писмо със същото искане синодалите ще изпратят до дни и до самата Американска православна църква. В документа до Вселенския патриарх те обясняват, че в Синода ни вече се трупат купища писма с въпроси от чужди православни църкви в САЩ, защо не си приберем българина, който няма никакво право да се прави на свещеник.Дирекцията по вероизповеданията не може да вземе отношение, тъй като църквата ни е отделена от държавата, коментира за „Монитор” нейният директор Емил Велинов.\nПубликувано от Sylvia Nikolova в 6:37 ч. Няма коментари: Връзки към тази публикация\nАдрианополският епископ Евлогий, игумен на Рилския манастир:\nАко се обърнем към вярата, ще успеем\nБог желае да бъдем чисти като малки деца\n24 декември 2010, в. "МОНИТОР"\nВизитка: Адрианополският епископ Евлогий е роден на 15 юни 1954 г. в СофияПрез 1979 г. е завършил Духовната академия (впоследствие възстановена като Богословски факултет на Софийския университет)През 1980 г. специализира в Московската духовна академияПоследователно е бил протосингел на няколко митрополииРектор е на Пловдивската духовна семинария от 1990 до 2003 г.От 2003 г. е игумен на Рилския манастир\n- Ваше Преосвещенство, Вие сте игумен на най-големия и най-посещаван ставропигиален манастир - Рилският, основан от покровителя на българския народ свети Иван Рилски. Какво показват наблюденията Ви, по-вярващ ли стана българинът през последните години?\n- Личното ми впечатление е, че действително има опити за връщане към българското, към духовното, към ценното и непреходното. Това обаче все още става трудно. В сравнение със значително по-бързото навлизане на негативните влияния в обществото връщането към ценностното става все още много бавно. Това трябва да ни накара да се замислим много сериозно.\n- По отношение на нравствените ценности или на вярата като цяло?- За нас, православните, тези две неща вървят неразделно. Светата Българска православна църква и ние, духовниците, които сме част от нея, неведнъж сме се обръщали към обществото по този въпрос и сме призовавали хората да се върнат към нашите национални корени, към православието, което е първостепенният извор на светостта, на вярата, на нравствеността.- Явно само с призиви не става. Посредством какво може да се осъществи това връщане към корените, към непреходното и ценното?\n- Това може да стане с въвеждане на православното вероучение в българските училища. Засега обаче по този въпрос много не се говори, независимо че Българската православна църква и обществеността изявиха своята воля с многохилядното шествие през септември в София.\n- Къде според Вас се коренят причините въпросът за въвеждането на този нов предмет в българското училище да не излиза за обсъждане извън рамките на църквата?\n- Причините са много. В последните години нашето общество е ангажирано с много проблеми, голяма част от тях са от личен характер, които са преимуществени пред тези за по-сериозното изучаване на религия в клас и вярата в Бога. Освен това започна едно поглеждане към различни други църкви, религии, учения, практики и традиции, чужди на духовността на българския народ. Например такива са Свети Валентин и Хелуин, напълно чужди на нашия народ, но вече навлизат в живота на хората. - От тях се печели добре.- Да, но търговията трябва да е на заден план. По-важни са душите на хората, отколкото печалбата. Българинът е склонен да се поддава на чужди митологии, философии и т.н. Ние имаме формулата, получена при кръщението на българския народ при свети цар Борис-Михаил Покръстител през 865 година. Тя е нещо много сигурно, много трайно за целия наш народ. Ако се обърнем именно към тези корени на самото ни кръщение в православната вяра, ще се получи нещо много добро и полезно за целия наш български народ. - Дали пък постоянните усилия, които трябва да полага православният християнин, плашат нашенеца и той търси „спасение” в нетрадиционни за нашата душевност култове?- Напълно възможно е, защото веднъж получили свето кръщение, ние имаме и своите отговорности, норми на поведение, задръжки, съвсем различен, морален стил на живот. Такива едни ограничения съвсем не са привлекателни и не се харесват, особено на по-младите. Не можем да се откажем от правилата, установени от православната църква, за да угодим на някого. Хората не бива да се смущават, а да приемат и изпълняват тези правила като нещо полезно за тях. В този смисъл това не е приоритет само на църквата, но и на цялото общество. С общи усилия, както в миналото, когато църквата и училището са вървели ръка за ръка за по-добро образование, така и сега трябва да вървим ръка за ръка.\n- Интелигенцията като че ли не коментира въпроса за по-сериозното застъпване на религията като предмет в българското училище. Нейните представители се идентифицират като православни, но не са въцърковени. Защо според Вас е така?\n- Ние не можем да познаваме съкровените чувства на всеки един човек. От това, което наблюдаваме обаче, се оказва, че някои избират по-лесния начин на живот, без да се задълбочават в проблемите на обществото ни и да помислят върху исконната ни православна духовност. Така е по-лесно. - В цялата страна, заедно с монасите и монахините, духовниците са не повече от 1400 човека. Същевременно има отлив на желаещи за духовните семинарии, няма желаещи за свещеници. На какво се дължи това?- Причините за проблема са комплексни – част от тях са и в църквата, част са и извън нея. Като цяло това е отражение на действителното състояние на обществото, защото не тя, църквата, е неделима част от това общество. Членовете на църквата са всички православни християни, а не само духовенството. Всички участваме в този процес. Затова когато се обсъжда въпросът за въвеждане на вероучение в училищата, трябва да се включат всички. - Атеистите и хората от други вероизповедания обаче смятат, че техните и на децата им права ще бъдат нарушени, ако бъдат принудени да изучават задължително вероучение в българските училища. - Напълно понятно и разбираемо е да има и алтернативни предмети за децата от неправославни семейства. Тези, които не желаят да го изучават, могат да учат история на религиите или пък етика. Варианти за подобни предмети има. Не бива да забравяме, че именно православието е съхранило българската културна идентичност, съхранило ни е като народ и затова не бива да решаваме с лека ръка, че за него няма място в учебната програма. - Въпреки кризата интересът към Рилската света обител не намалява. При вас е непрекъснат поток от хора. Само от любопитство и като в паметник на културата ли идват хората в манастира или и подбудени от вярата?- Независимо че Рилската света обител е най-големият ставропигиален манастир, братството ни е само от девет човека. За съжаление, желаещите да поемат този нелек път не са много. Има някои предпоставки, които не са привлекателни за хора, поели по това поприще. Нашата обител е и паметник на културата, посещавана е много, изключително шумно място е и губи облика си на света обител за уединение. Тя е посещавана много както от български, така и от чуждестранни туристи. Една част от тези хора не са и вярващи. Въпреки това ние се стараем в тази обстановка да пазим духовния облик на светата обител. Тук е доста трудно да бъдеш монах. Потребна е много духовна енергия и силна вяра, за да устоиш. Младите кандидати за монаси търсят уединени манастири, където могат да се отдадат на духовен живот.- Случвало ли Ви се е някой представител на шумна компания, посетила манастира, да се върне след време при Вас и да Ви сподели, че вярата е докоснала сърцето му, че се старае да живее според християнските норми?\n- Конкретни случаи не мога да приведа, но никой не знае какво се случва в душата на човек. Аз съм сигурен, че голяма част от младите хора след разговор с мен или с някои от братството поне са се замислили върху вярата след напускането на манастира. Истина е, че един средно културен човек, където и да попадне – в християнски храм, синагога или какъвто и да е друг религиозен дом, би се държал подобаващо и би спазвал правилата на поведение, въведени в съответното място. Освен храма, туристите посещават музейната сбирка и новооткритата етнографска сбирка. Самата музейна сбирка показва миналото и настоящето на Светата рилска обител, а смело мога да кажа и на нашата страна, тъй като тя, обителта, е най-големият духовен трезор на България по отношение на предметите, свързани с култа. Някои от тях са дело на ръцете на братя на манастира, като например прочутият дърворезбован Рафаилов кръст. Той е от края на XVIII и началото на XIX век. Предполага се, че е работен в продължение на дванадесет години. На него са изобразени около 40 сцени от Стария и Новия Завет с над 360 образа. Това е изключително произведение, шедьовър. Една част от останалите предмети са подарявани на светата обител в знак на благодарност за изцеление или друга молитвена помощ от свети Иван. Затова те са ни много скъпи в духовен смисъл. Правени са и са подарявани с вяра, те са нашата жива връзка с миналото. Всички експонати са ценни, но сред особено интересните са невмени записи от прочутата рилска певческа школа, датирани са от XVIII и XIX век, два глаголически листа от XII век и Заветът на свети Иван Рилски, даващ ценни духовни напътствия не само за монаси, но и за миряни. В последните години броят на посетителите намаля, но през 2008 г. беше върхът на посещаемостта – 1 млн. души.\n- Какво ще пожелаете на читателите на „Монитор” за настъпващото Рождество Христово?\n- Рождество Христово е празник на надеждата и на радостта. В навечерието му всички християни са с по-светли и оптимистични чувства. Ние, в Светата рилска обител, го посрещаме с по-добри мисли и молитвеност за доброто на България и светата ни църква. Нека всички православни, влизайки тези дни в храмовете, наистина да се пренесат в градеца Витлеем, където в пещерата се е родил Спасителят на света Исус Христос – един изключителен пример, който Бог дава на човеците. Раждането на Божия Син в пещера, а не в дворец, е пример за смирение, а детето младенец Христос е символ на надеждата и чистотата. Нека всеки един от нас се вгледа в лицето на богомладенеца и да помисли за смисъла на човешкия живот, пътят, който трябва да извървим и да си спомним, че Бог желае всеки един от нас да бъде чист и смирен като малко дете, и да бъде изпълнен с оптимизъм. Тук искам да подчертая и че в навечерието на Рождество Христово Рилският манастир получи камион за сметосъбиране. Дарението е от фирма „Екоресурс Р” ООД с управител г-жа Камелия Динева. Дарението е благодарение на председателя на Народното събрание г-жа Цецка Цачева, кмета на София г-жа Йорданка Фандъкова и депутатите от партия ГЕРБ от Кюстендилския многомандател избирателен район. Сърдечно благодарим на всички, които ни съдействаха, така решаваме един голям проблем.\nПубликувано от Sylvia Nikolova в 6:30 ч. Няма коментари: Връзки към тази публикация\nБавят субсидиите за храмовете ни в Европа\nСИЛВИЯ НИКОЛОВА, В-к "МОНИТОР"\n18 декември 2010 година\nСубсидиите, които държавата отпуска за храмовете ни в Европа, се бавят. До момента свещениците са получили само половината от тях. Това съобщи пред „Монитор” отец Виктор Цимер от българската църковна общност в Регенсбург и Пасау (Бавария). Кабинетът гласува 383 469 евро за клириците ни от Западно– и Средноевропейската епархия. За второто полугодие не сме получавали суми от България, потвърди и свещеникът ни в Берлин отец Любомир Леонов. Според нашите църковници в Европа сумата е преведена от държавата в пълен размер, но изплащането на субсидиите е спряло веднага щом за и.д. митрополит там бе назначен Старозагорският Галактион. По мнението на наши вярващи, живеещи в Германия и Франция, той умишлено не е превеждал сумите, за да държи в ръцете си духовенството ни в Европа, което заедно с вярващите се обяви срещу него заради агентурното му минало.\nПубликувано от Sylvia Nikolova в 13:57 ч. Няма коментари: Връзки към тази публикация\nСинодът забрани синдиката на свещениците\nСилвия Николова, В. "МОНИТОР\nСветият Синод забрани категорично учредяването на свещенически синдикат и членуването на духовници в него, съобщиха от Синодалната палата. Решението беше взето на заседание на архиереите вчера, на което те се занимаваха предимно с въпроса имат ли право свещенослужителите да правят свой профсъюз, или не могат. Проблемът възникна, след като отец Никола Ризов от Неврокопската епархия пожела да създаде свещенически синдикат към КТ „Подкрепа” и бе подкрепен в инициативата си от синдикалния лидер д-р Константин Тренчев. Целта на профсъюза е да защитава правата на свещенослужителите и да изиска назначаването им на трудови договори по условията на Кодекса на труда. Сега не във всички епархии са на такива договори. Д-р Тренчев пък се закани, че ще поиска проверка как са назначавани свещеници на работа, как им се изплащат заплатите, внасят ли се редовно пенсионните им и здравни осигуровки и при какви условия на труд работят. Членуването на свещенослужители в синдикат, политическа партия или организация е против духа на Канона и Устава на Българската православна църква, каза Варненският и Великопреславски митрополит д-р Кирил.\nПубликувано от Sylvia Nikolova в 12:37 ч. Няма коментари: Връзки към тази публикация\nАрхиереите готови да изслушат недоволните\nСинодът казва за синдиката на свещениците до дни\nПоловината от духовниците ни над 65-годишна възраст\nСветият синод ще реши до дни въпроса дали свещениците трябва да имат синдикат или не. Това съобщи за „Монитор” неговият говорител Неофит, който е и Русенски митрополит. По думите му напълно възможно е това да стане още днес, ако инициаторите на профсъюза поискат среща и изслушване от архиереите по време на заседание на синода. Те обаче все още не са поискали такава среща, каза дядо Неофит.Свещеници от Българската православна църква замислиха да се обединяват в синдикат по идеята на отец Никола Ризов от Неврокопска епархия. Той вече е получил подкрепа от лидера на „Подкрепа” Константин Тренчев за създаването на профсъюзната организация.Синдикатът ще се бори за достойно заплащане и работа на трудови договори, а също и за защита от феодалното отношение на висшия църковен клир към обикновените свещеници, заяви отец Никола Ризов. От 20 години сме в демокрация, а прийомите, начинът на поведение и общуване на висшия клир с нас, мога да го нарека скромно, е феодален. Никой от нас\nняма право да напусне енорията си без разрешение от своя митрополит, разказа духовникът.Учредяването на новия синдикат не е в противоречие с нормативната база у нас и с независимостта на църквата, заяви по TV7 лидерът на „Подкрепа” д-р Константин Тренчев, като се позова и на закона за вероизповеданията и на устава на Българската православна църква (БПЦ).Не предприемаме тази крачка с удоволствие, а заради трудностите на цялото свещенство у нас, допълни го отец Никола Ризов. Той разказа, че към момента в страната свещениците наброяват около 1100 човека, като половината от тях са над 65-годишна възраст. Ризов посочи, че заради ниското заплащане, липса на осигуровки и „феодално отношение” към тях вече има отлив от това поприще и все по-малко млади хора се наемат да бъдат ръкополагани. Като пример за добро управление на църква, спазване на правата и престиж на духовното съсловие Тренчев посочи Гърция, където духовниците са близо 24 000. В подкрепа на думите си той посочи Трънска духовна околия, където на един енорийски свещеник се пада да се грижи за 30 села.Тази професия, така да я наречем, е под номер 514 в класификатора, в компанията на работниците от погребалните домове,в съседство са вписани келнерите и компаньонките. Там са хора с основно образование. В преобладаващата си част духовниците са с висше. Но владиците са в подклас 121, непосредствено до търговските директори и шефове на гражданската авиация, каза д-р Тренчев. Ако г-н Тренчев пожелае, също ще се срещнем с него, каза дядо Неофит и обясни, че в различните епархии въпросът с назначаването на свещениците е решен по различен начин.\nКанонът забранява членство в организации\nКаноните на църквата и уставът на БПЦ забраняват членството на свещеници в каквито и да е организации. Още апостол Павел е казал „Добрият воин не се заплита в житейски работи, а се стреми как да угоди на военачалника си. За нас военачалник е Спасителят в глобален план и църквата. Това означава, че трябва да угоди и на епископа си, в крайна сметка, защото той е представителят на Христос на земята по отношение на осъществяване Христово служение.\nПубликувано от Sylvia Nikolova в 13:55 ч. Няма коментари: Връзки към тази публикация\nАко сте решили да направили добро дело преди Рождество Христово, но все още не знаете какво да е то, можете да се включите в акцията на сдружение "Светъл ден"\n19 декември (неделя) 2010, Католическа катедрала „Св. Йосиф” 19 часа\nул. “Княз Борис I” 146\nМузиката на Хендел (части от ораториите „Messiah”, „La Resurrezione”, оперите „Риналдо”, „Аталанта”, „Сципионе” „Ацис, Галатея и Полифем”) и Вивалди (сакрални мотети) ще ни въведe в радостта на светлия празник Рождество Христово.\nПо традиция след концерта ще се събират дарения, които ще бъдат използвани за образованието на децата от Дома за деца лишени от родителски грижи "П. Р. Славейков", както и за поддръжка на музикалните инструменти.\nПубликувано от Sylvia Nikolova в 22:20 ч. Няма коментари: Връзки към тази публикация\nНеобичайно е усещането да си дарител на музей, особено, когато това е Етнографския музей на Рилския манастир. Е, вече и аз съм дарител на няколко етнографски експоната.\nЕкспозицията е подредена в две зали на втория етаж, но структурно е към музея на обителта. На 9 декември, денят на света Анна, се случи да пътувам до там за важна среща. Използвах възможността да занеса четири престилки от Врачанска етнографска област и кърпи към тях, а също месингов колан и турска кесия . Срещу това вече съм притежателка на автентичен дарителски акт. Очаквам с нетърпение да ги видя във витрините, след като бъдат описани.\nПубликувано от Sylvia Nikolova в 1:14 ч. Няма коментари: Връзки към тази публикация\nМитрополит Николай поема двете семинарии\nСилвия Николова, В "МОНИТОР"\nПловдивският митрополит Николай ще наблюдава методически двете семинарии – в Пловдив и в София, независимо, че средните духовни училища имат свои ректори. Това реши на свое заседание Светия синод вчера, съобщи за „Монитор” неговият говорител Неофит, който е и Русенски митрополит. Една от причините, заради които архиереите са се спрели на него, е, че той отлично познава както проблемите в духовните школа, така и педагогическите подходи в обучението на подрастващите, тъй като преди дванадесет години е бил ефимерии (свещеник, б.ред.) в Софийската духовна семинария. От страна на Синода Богословският факултет в Софийския университет ще бъде наблюдават от Ловчанския митрополит Гавриил. Той ще бъде канен на факултативни съвети, но без право на глас. Решенията бяха взети единодушно, отсъства единствено патриарх Максим, обясни говорителят дядо Неофит. По-късно обаче в Софийската митрополия, където са покоите на светейшия, той му докладва с подробности решенията и мотивите на вносителите на предложенията. Патриарх Максим е в добро здраве и следи с интерес заседанията на Светия синод, подчерта още говорителят дядо Неофит.\nПубликувано от Sylvia Nikolova в 8:57 ч. Няма коментари: Връзки към тази публикация\nУволниха игумена на Троянския манастир\nСилвия Николова, В-к "МОНИТОР" 9 декември 2010 г.\nСветият синод освободи от длъжност игумена на Троянския манастир Теодосий. Причина за това е обидното му отношение и грубост към инвалиди на колички. Това съобщи за “Монитор” говорителят на синода Неофит, който е и Русенски митрополит. Занапред той не само няма да бъде игумен на обителта, но и няма да има право да живее там. Къде ще си търси жилище, е негов проблем, възможно е и да си има, категоричен бе говорителят на синода.Теодосий ще пребивава в Троянския манастир още седмица-две, докато предаде на упълномощено лице от Светия синод касата, сметките и имуществото, а също така и докато бъде извършена вътрешноведомствена ревизия. Духовникът, който е с епископски сан, ще получава заплата от 400 лева, за да се издържа. Той ще остане на разположение, като допълнително ще бъде решено към кой митрополит ще бъде в услуга, ако се наложи да свърши някаква работа. Теодосий обаче няма да има право да извършва самостоятелно кръщавки, венчавки и треби, от които да си докарва по някоя пара отгоре върху заплатата, но ще може да служи само ако му възложи митрополитът.Синодалните ни старци бяха принудени да вземат това решение, след като го изслушаха и счетоха обясненията му за несъстоятелни, обясниха от Синодалната палата.Светият синод не успя да разгледа вчера кандидатурите за нов игумен на обителта. Кандидатите засега са на бившия ректор на семинарията епископ Сионий, лансирана от неговия духовен старец Видинския митрополит Дометиан, и на главния секретар на синода Стобийският епископ Наум.\nПубликувано от Sylvia Nikolova в 8:48 ч. Няма коментари: Връзки към тази публикация\nРумънският патриарх се отметна за обещания терен за български храм\nНашенците в Букурещ без собствена черква Силвия Николова, в. "МОНИТОР" 8 декември 2010 г.\nРумънският патриарх Данийл отказва да предостави терен за градеж на български храм в Букурещ, след като сънародниците ни бяха прокудени от сградата, използвана за наша черква, съобщиха от българската църковна община в румънската столица. Викарийният епископ и главен секретар на синода там Киприян е съобщил на нашите, че Данийл е променил намерението си да предостави 2 дка земя във Втори сектор на кметството за строежа. Румънският патриарх бил склонен да даде необходимия парцел само ако получи равностоен във Видин за постояване на румънски храм.„При мен все още няма постъпило писмо с промененото решение на Румънския патриарх Данийл. Въпросът за\nбългарския храм в Букурещ е важени\nако има промяна в намеренията на Светейшия, ще проуча въпроса основно”, коментира проф. Божидар Димитров - министърът без портфейл, който отговаря на българите в чужбина.Дни преди Великден, на Велики Четвъртък, българският свещеник Петър Тотев беше прогонен с миряните от църквата „Хан Колця” (“Св. Пророк Илия”) на ул. „Доамней" 18, в която в продължение на близо половин век литургиите се отслужваха както на румънски, така и на български език. Черквата е собственост на румънската православна църква, но е отстъпена на нашата общност през 1954 г., а самият отец Петър Тотев проповядваше и на двата езика. Без задължителното предварително обсъждане и липса на документ, който да анулира решението на Светия синод от 1954 г., на 9 април Букурещката архиепископия назначава за пръв енорийски свещеник румънеца Габриел Григореску, който\nвзе ключовете от храма от нашия свещеник и забрани българския\nв черквата. През юни викарийният епископ на румънския патриарх и главен секретар на патриаршията Киприян посети България заедно с генерал Некулай Онцану, кмет на Втори район на Букурещ. Тогава те съобщиха, че румънският патриарх Даниил е отговорил положително на молбата на Негово Светейшество Българския патриарх Максим и Св. синод на Българската православна църква за предоставяне на терен за строеж на български храм в Букурещ.\nПубликувано от Sylvia Nikolova в 8:44 ч. Няма коментари: Връзки към тази публикация\nПак за религията в училищата\nСтранен е въпросът за изучаване на религия в училищата. Някои се стараят да го превърнат в проблем. За мен, той е въпрос, при това, твърде нелогичен. По две причини. Първата: Училището в Република България е светско и изучаването на религията, като задължителен предмет, е недемократично. Към днешна дата тя се изучава под формата на свободно избираем и задължително избираем предмет, но интерес към нея няма. Фактите са категорични. Справки има и в мои по-стари публикации в блога. Втората: религията е дело лично, тя е начин на живот, а не само познание и култ. Нелогично и твърде опасно е да преподаваш на дете нещо неприложимо, като християнско смирение, например, когато у дома си то е свидетел на насилието във всичките му форми. Резултатът ще бъде един единствен - формиране на двоен стандарт на поведение. Тук въобще не коментирам проблема за липсата на адекватна към времето концепция за преподаването на въпросния предмет, не отварям дума и за калпавия ресурс, който излиза от богословските факултети в последните няколко години. Като се имат предвид тези факти и аргументи, произлизащи от тях, някак любопитно звучат наблюденията на наши духовници, че децата и дори подрастващите се интересуват от християнските норми на поведение. Някак си логично си задавам въпроса, дали децата и подрастващите просто не имитират интерес, защото точно това се очаква от тях. Което, впрочем, не е нищо друго, освен израз на двоен стандарт на поведение. Предлагам ви интервю с епископ Киприян, който също засяга въпроса за деца, подрастващите и християнските норми.\nВрачанска епархия има нужда от повече духовници, желаещи обаче няма\nТраянополски епископ Киприян: УЧЕНИЦИТЕ ТЪРСЯТ ОПОРИ, МОЖЕ ДА ИМ ГИ ДАДЕ ХРИСТИЯНСТВОТО\nДецата не могат да направят разлика между добро и зло\nСилвия Николова, В-к "МОНИТОР" 8 декември 2010 г.\n- Ваше Преосвещенство, напоследък в част от обществеността във Враца се появиха недоразумения заради продажби на митрополитски имоти. Каква всъщност е истината?\n- Обществеността във Враца не ни обвинява. Въпросът се повдига от определени хора, които искат да манипулират общественото мнение. Твърди се, че църквата е продавала свои имоти, без да се отчита при какви обстоятелства и защо се е наложило да се прави това. Продаден е един земеделски имот и втори, за който изричната воля на дарителя беше да се продаде в полза на митрополията и по-точно на свещенството. Съгласно действащото към момента на разпоредителните сделки църковно законодателство не се е изисквало разрешение от Св. синод, а само одобрението на Епархийския съвет. Свещениците във Врачанска епархия трудно могат да се издържат, няма достатъчно средства нито за техните осигуровки, нито за техните възнаграждения. Преди няколко години Светият синод спря отчисленията за заплатите им. Средствата от въпросните продажби бяха необходими именно за изплащане на възнагражденията и внасяне на осигуровките на тези хора. Продажбите се наложиха, след като през 2002-2003 г. сметките на Врачанска митрополия бяха запорирани в резултат на жалби, подадени от някои свещенослужители, които не бяха получавали нито заплатите си, нито бяха осигурявани. Със сумата от продажбата тези въпроси бяха уредени. В този период църквата премина на самоиздръжка, Светият синод вече не привеждаше средства, т.е. всяка епархия сама трябваше да осигурява възнагражденията на своите свещенослужители. С окръжно на Врачанския митрополит Калиник църковните настоятелства бяха приведени да изпълняват изпълнение на бюджет на църковното настоятелство, който да включва осигуровките и възнагражденията на свещенослужителите. Сключиха се т.нар. църковно-служебни договори, в които са описани правомощията на свещенослужителите.\n- Свещениците не се ли назначават по условията на трудовото законодателство на България?\n- Не, назначават се по смисъла на църковно-служебни договори, като в тях са разписани всички задължения и отговорности, които енорийските свещеници имат към енорията и митрополията.\n- Впрочем колко е заплатата на един свещеник?\n- Свещеник със средно образование получава 300, а висшист - 350 лева.\n- Това ли са единствените средства, какви доходи могат да се докарат месечно от треби?\n- Средствата от требите влизат в касата на храма, откъдето се правят отчисления за свещениците. Заедно с тях и заплатата един свещеник във Врачанска епархия може да получи месечно не повече от 400 - 450 лева.\n- Как оцеляват духовниците на практика?\n- Много трудно. Затова нямаме достатъчно духовници. В цялата Врачанска епархия, която е една от малките епархии, те са общо 40 човека. Месечно за заплатите и осигуровките им са необходими 16 000 лева. Годишно това прави 192 000 лева. Същевременно собствените приходи са твърде малко. Най-доброто църковно настоятелство получава максимум 1500 лева месечно от имоти, дадени под аренда. Възнагражденията се формират главно от приходите от продадени свещи и от таксите за треби, кръщавки и венчавки, които остават за храма. От тях се покриват разноските за служителите, за прицърковните служители, клиросните певци и църковните хорове, както и за консумативите, като електричество и вода. Като се има предвид това, е ясно защо няма интерес към свещенството. Врачанската епархия има четири духовни околии. За да работят те нормално, са ни необходими поне 80 свещенослужители. Сега има места, където 20 енории се обгрижват от двама-трима духовници. В момента обаче има отлив от кадри на Светата ни Православна църква. Благодарни сме на Министерския съвет, че въпреки икономическата криза, успява да ни осигурява средства поне за ремонти на храмовете, защото сами не бихме могли да се справим.\n- В този ред на мисли сградите на Черепишката семинария и черквата към нея тънат в разруха. Няма ли желаещи поне да ги наемат?\n- Разрухата там е в пълен ход. Врачанската митрополия няма никаква възможност да ремонтира и укрепи сградите. Няма и желаещи да ги наемат, за да бъдат съхранени. Парадоксално е, че Черепишката семинария удържа по време на атеистичния режим, а сега под напора на природните стихии не успява. Пансионът с училище за сираци, основано от митрополит Константин и носещо неговото име, бе затворено преди пет-шест години пак поради липса на средства, тъй като основаният от митрополита фонд е изчерпан отдавна.\n- Към този момент свещениците редовно ли си получават заплатите?\n- Благодарение на добрата финансова дисциплина и реда, въведени от Негово Високопреосвещенство Врачанският митрополит Калиник, от години хората си получават редовно заплатите, внасят се и осигуровките им. Много от свещенослужителите не могат да достигнат такъв жизнен стандарт, че да служат пред Светия Престол, без да се притесняват за прехраната на своето семейство.\n- Независимо от икономическата криза обаче има епархии с добри доходи и по-добре платени свещеници, отколкото във Врачанска. Нима толкова малко са вярващите при вас, че да не могат да се сформират по-добри приходи?\n- Имаме вярващи, които редовно посещават богослуженията и се причастяват. В условията на икономическа криза обаче хората не могат да отделят много за църковни нужди. Още през 1990 г. към Врачанска митрополия бе открито неделно училище - първото след промените. Тогава към нас бе и Плевенска духовна околия, която впоследствие бе обособена като самостоятелна епархия. В нея са се обучавали 230 деца, а във Врачанска - 180. Сега в неделното училище към митрополията идват едва 110 деца. От тях 25 са от дома за сираци "Асен Златарев". Църковната учебна година бе открита на 1 октомври. Болката ни е предстоящата Коледа. Малчуганите усърдно се подготвят с празнична програма за тържеството в храма "Св. Николай", където тя се изнася по традиция. Ние в митрополията трябва да подготвим подаръци, а се оказва, че нямаме средства и за това. Търсим всякакви възможности в бюджета и спонсори, за да не разочарова Дядо Коледа децата. Само до преди няколко години митрополията успяваше да организира тържества и във врачанския затвор, за Великден боядисвахме по 12 000 яйца за детските домове в града и селата. Наши богослови от Враца и свещеници изнасят уроци в училищата и разясняват моменти от Светото Писание, за да им бъде по-ясна българската история и литература. Навсякъде, където са влизали те в час, има невероятен интерес към предмета религия.\n- Твърди се, че младите хора не се интересуват нито от религия, нито от етика. Какво показват наблюденията ви?\n- Напротив, учениците се интересуват от всеки важен проблем в обществото. Младите хора са настроени не само към новото, но търсят опори и в това, което е преди тях, в християнските ценности, в традициите, в българската култура. Въпрос на подход е човек да ги предразположи. После с тях се работи изключително леко. Те са любознателни, находчиви, инициативни. Обикновено те питат кой ни е създал на тази земя, как трябва да живеем, защо трябва да сме добри.\n- Питат ли защо сме толкова лоши в днешно време?\n- Питат, а учениците от 8 до 11 клас най-често задават въпроса каква е разликата между доброто и злото. Оказва се, че те не могат да направят разлика.\n- Казвате нещо много важно "Не могат да направят разлика между добро и зло".\n- Да, не могат. Защото в семейната среда виждат една ценностна система, в училище и в църквата - съвсем друга. Те се объркват от различните модели на поведение и понякога това избива в неконтролируеми реакции. В този смисъл инициативата на Светия синод за по-ангажирано изучаване на религия в българските училища е от изключителна важност. Защото Господ Исус Христос казва: "Идете и научете всички народи и като ги учите, да пазят всичко, що съм ви заповядал". Тогава Господ ще бъде с нас до края на света, защото ще живее във всяко човешко сърце. Ние обясняваме на децата в неделното училище, че Бог осветява пътя на всеки един човек, но човекът е със свободна воля и има право на избор, а изборът се прави в семейството. За съжаление в днешното ни общество семействата с християнски дух са все още твърде малко. Хората са принудени да се борят с трудното всекидневие и често пъти това е в ущърб на децата им. Затова се молим Господ да помогне за въвеждане на задължително изучаване на предмета "Религия - християнство" в българските училища. Днешните деца са утрешните люде на България. Някои от тях ще заемат ръководни постове и ако те са възпитани в богобоязливост, ще управляват мъдро. Защото политика означава мъдрост - да осмисляш фактите и да вземаш решения за добруването на народа, а народът, това сме ние, които Бог ни е благословил да бъдем на нея. - В дни на пост сме. Мнозина постят, въздържат се от определени храни.\n- Постът не се изразява само в храната. Още от курсист в паралелния курс на Софийската духовна семинария, където по онова време ефимерии беше сегашният Пловдивски митрополит Николай, съм запомнил от него една мисъл: "Православието не е традиция. Православието е начин на живот." Затова тези, които са пропуснали началото на Великия пост, не е късно да положат усилие отсега до Рождество Христово да се изповядат и да се причастят, а Бог ще им въздаде за положените усилия. Когато спазват Неговите повели, Той ще бъде в тях, а именно - да се обичаме един другиму и да си помагаме в трудните моменти от нашия живот.\nВизитка: Траянополски епископ Киприян (Огнян Добринов Казанджиев) е роден на 8 март 1976 г. в КазанлъкПрез 1995 г. завършва средно музикално образованиеНа 1 септември 1996 г. приема монашествоЗавършва паралелния курс на Софийската духовна семинария и Богословския факултет на Софийския университетПрез 2000 г. е назначен за протосингел на Врачанска епархия и за диригент на представителния хор на епархиятаХиротонисан е за епископ на 3 март 2008 г., а скоро след това е назначен и за викариен епископ на Врачанския митрополит КалиникНосител е на юбилейната значка - орден "Св. Софроний епископ Врачански" за особени заслуги в развитието на църковно-обществения и културно-музикалния живот във Врачанска епархия и Врачанска област\nПубликувано от Sylvia Nikolova в 8:19 ч. Няма коментари: Връзки към тази публикация\nЧетирима монаси с жалби срещу епископ Теодосий\nМахат игумена на Троянския за обида на инвалиди\nГласят на мястото му бившия ректор на семинарията Сионий\nСилвия Николова, в-к "МОНИТОР" 7 декември 2010 г.\nИгуменът на Троянския манастир Теодосий ще бъде уволнен и преместен в друга обител заради дискриминация на инвалиди в колички.\nНапълно възможно е да му бъде поставено и тежко послушание, като например да не заема повече ръководни постове. Това съобщиха от Синодалната палата вчера. Снимка: Троянският манастир, главен храм\nСветият синод ще реши положението му на свое заседание утре, уточни Русенският митрополит Неофит, който е и говорител на синода. Преди броени дни Деволският епископ Теодосий отнесе глоба от 250 лева от Комисията за защита от дискриминация. През лятото на 2008 г. той изгони група от българи и финландци на инвалидни колички от главния храм на обителта, наричайки ги „грешници” и „прокълнати”. Игуменът Теодосий\nИгуменът отказа да им се извини публично, независимо че потърпевшите го призоваваха за това няколко пъти. Скоро след това един от тях, Петър Кичашки, който е студент по право, внесе жалба срещу него в комисията. Дори за 5000 лв. да ме осъдят,\nще ги платя, но няма да им се извиня\nзаинати се той тогава. Такова поведение, особено към инвалиди, е недопустимо за мирянин, още повече за духовник, Снимка: Игуменът Теодосий:\nпри това за игумен на Троянския манастир, който е една от емблемите на България и е паметник на културата, каза говорителят на Светия синод епископ Неофит. „Неудобно ми е дори да коментирам случилото се. Не е лесно да съдиш събрат особено по време на Рождественския пост, но въпросът трябва да бъде изяснен. Има човешки норми, пред които никой не може да си затваря очите”, добави дядо Неофит. Нашата група влезе, помолихме някой да ни разкаже нещо за манастира. Веднага се отзова млад, любезен монах, но докато ни разказваше,\nбе грубо прекъснат от игумена Теодосий\nТой удари с пръчка през краката калугера и му изръмжа :”Нямаш работа с тия”, а после ни нахока и изгони от храма, разказа единият от потърпевшите инвалиди Петър Кичашки. „Докато се придвижвахме с количките, той вървеше след нас и крещеше: „Махайте се с тези колелета вън!”, допълни подробности той. В сряда архиереите ще разгледат и четири жалби на монаси от Троянския манастир, които се оплакват от грубо поведение на игумена Теодосий към тях. Братята са описали поведението му. Действително той е много\nпо-строг, отколкото е необходимо\nкоментира говорителят на синода епископ Неофит.В синода има и купчина жалби от миряни срещу игумена на Троянския манастир, в които те също се оплакват от грубо отношение, както и от това, че там се продавали само скъпи свещи. Кандидатурата на бившия ректор на Софийската духовна семинария еписоп Сионий ще бъде лансирана за нов игумен на Троянския манастир, съобщиха още от Синодалната палата. Тя ще бъде предложена от Видинския митрополит Дометиан, който е негов духовен старец.\nПубликувано от Sylvia Nikolova в 5:57 ч. Няма коментари: Връзки към тази публикация\nПубликувано от Sylvia Nikolova в 5:35 ч. Няма коментари: Връзки към тази публикация\nАдрианополският епископ Евлогий, игумен на Рилския...\nРумънският патриарх се отметна за обещания терен з...


Турбулентност – Уикипедия\nТурбулентност (на латински: turbulentus — бурен, неподреден) в механика на флуидите е нестационарен режим на обтичане, при който характеристиките на флуидното поле се изменят стохастично във времето и пространството. За разлика от ламинарното течение, при турбулентните течения преносните уравнения са доминирани от конвективните членове (т.е. зависят от посоката и скоростта на течението). Обикновено се приема, че преходът от ламинарно към турбулентно течение е свързан с числото на Рейнолдс. Критичното число на Рейнолдс зависи от динамичната постановка на течението.\nИзследване на турбулентни вихри създадени от модел на самолет чрез изпитване в аеродинамична тръба\nТурбулентността предизвиква образуването на различни по мащаб вихрови ядра, които представляват основният механизъм за пренос на енергия и количество движение в тези течения. Едрите вихрови ядра разсейват енергия образувайки турбулентност от по-нисък мащаб. Този процес продължава във времето до издребняване на мащаба на турбулентността и затихване чрез разсейване на енергията на междумолекулярно ниво.\nТурболентни вихри създадени от самолет при експеримент с оцветен дим излизащ от земята. По полосата на летищата, структурата на вихрите се разрушава и разсейва по-бързо в лошо и ветровито време\n1 Видове турбулентност\n2 Турбулентност и безопасност на полетите\nВ зависимост от мястото и характерните особености на атмосферата и проявата на това явление, се различават четири вида турбулентност:\nоколоземна при ясно небе;\nоколо и вътре във фронт от кълбести облаци;\nв област с мощни струйни течения;\nв подветрената страна в планините.\nПриземният въздушен слой с височина до 200-300 метра е слой на неустойчива атмосфера и винаги се намира в динамично състояние. Причините за това състояние е, че при липсата на външни въздействия, пограничният въздушен поток се премества над земната повърхност праволинейно с равномерна постоянна скорост, характерна за целия поток. Когато се появят външни въздействащи сили, енергията им се отдава на потока, в резултат на което във въздуха настъпват турбулентни процеси. Външната енергия предизвиква преместването на голямо количество от неговите въздушни частици и в потока се създават вихри със значителна маса с неуточнена продължителност, сила и посока. Степента на турбуленцията на този въздушен слой, както и промяната на праволинейното му преместване се определя от силата на външния източник. Основно източниците на външни въздействия на приземния въздушен поток са:\nмеханично препятствие, дължащо се в по-голяма или по-малка степен на формата на нагънатия релеф на терена. Колкото е по-голямо препятствието, толкова по-големи са и вихрите. Овалните релефни форми, макар и големи като препятствия, се обтичат по-добре от околоземния въздушен слой и се създават по-малки вихри от тези създадени от стръмните и високи планински склонове. Съществува обратна пропорционалност между размера на вихрите и скоростта им на движение – когато един вихър се разпада на по-малки, то тяхната скорост се увеличава, с което по законите на физиката се запазва момента на количеството на движение на въздушната маса. С това интензивността на въздействие върху летателния апарат е по-висока, макар и по-краткотрайна. Плътността на въздуха влияе върху интензивността на вихрите създаващи турбулентността на атмосферата. Зимно време и при ниски температури, поради по-високата плътност на атмосферата, вихрите са по-интензивни и турбулентността е значителна в приземния атмосферен слой, сравнена с тази на по-голяма височина при същите ниски температури.\nконвекцията, изразяваща се в статичната неустойчивост на въздуха, е в резултат на слънчевото греене, земния релеф и характера на растителността или водните басейни по повърхността на земята. Устойчивостта или неустойчивостта се определя от вертикалния градиент на температурата. При стойност на този градиент 10 0С/km, атмосферата се намира в безразлично равновесие. При случай на сух въздух, когато този градиент е по-висок, слоя въздух е неустойчив. На височини над приземния, настъпва активно размесване на въздушните частици на топлия въздушен поток и неговия топъл фронт от земната повърхност намалява температурата си, докато се достигне до нормалния температурен градиент.\nпориви на вятъра. Мощни струйни течения с висока турбуленция се появяват при преместването на студен фронт към ниския топъл приземен слой въздух. Топлия слой се разрушава бързо, нееднородните вихри създадени от смесването на двата фронта и изместването на приземния слой въздух от въздушните течения на студения фронт, са причина да се породи турбуленция с висока интензивност.\nЗа практическо количествено определяне на устойчивостта или неустойчивостта на въздуха, се ползва т. нар. число на Ричардсън. То е критерий, който се определя от отношението на енергията на свободната конвекция на въздуха към енергията от изменението на хоризонталната скорост на въздуха за определена височина. При Ri< 0,03 въздушната маса е в състояние на безразлично равновесие. При Ri> 0,25 възниква турбулентност, като при по-ниски стойности се дължи на вертикалния градиент от скоростта на вятъра, а при по-високите стойности турбулентността се дължи на конвекцията.\nХарактерът на турбулентността зависи от всека от гореизброените причини, но обикновено те действат едновременно и в различни комбинации по степен на сила. Обикновено влиянието на механичните препятствия за турбулентни вихри във височина, най-силно е изразено в ранните следобедни часове. Те достигат до височина, спрямо тази на релефа, от 0,3 до 4 пъти за високи и дълги планински вериги. Свободната конвекция също влияе върху създаването на турболентни вихри. Над водната повърхност влиянието е несъществено, над равна открита местност достига до 6 метра, а над гористи и планински местности достига до 600 метра.\nТурболентността дължаща се на топли въздушни потоци при сух въздух (наричана още термическа турбулентност), достига до височина 600-800 m, в при наличие на кълбесто-дъждовни облаци с висока влажност, се проявява на височини от няколко километра. Най-силна турбулентност по тази причина се създава в ранните следобедни часове, когато нагряването на земната повърхност е най-високо.\nВ област с мощни струйни течения турбулентност може да възникне на всякаква височина, но обикновено се проявява в ранните сутрешни часове. При хладно време, във въздушната маса се създава такава турбулентност през целия ден. \nТурбулентност и безопасност на полетитеРедактиране\nСъществена заплаха за безопасността на полетите представляват свободните атмосферни турбулентни структури с мащаб от порядъка на габаритните размери на въздухоплавателното средство и по-голям. Тези структури предизвикват значителни изменения в разпределението на скоростите и наляганията по носещите повърхности на летателните апарати и могат да доведат до опасни натоварвания на конструкцията, както и до проблеми с устойчивостта и управляемостта. При полет на малки височини, пилотът управлява летателният апарат в зона с турбуленция с усещания за удари в крилата или завъртане с удари в хоризонталната равнина на полета. При височина от 100-300 метра въздействието върху апарата е по-меко и често това са резки, но меки пропадания или издигания  В популярния непрофесионален език това явление се определя некоректно и неточно като въздушна яма. Такива турбулентни въздействия, понякога доста мощни, се проявяват при полет и на голяма височина (10-12 km) в зоната на прехода океан-континент.\nДемонстрирация за ламинарно и турбулентно течение\n↑ Осташов, В.Г.Дельтапланеризм, Академия наук СССР, Сибирское отделение, Издательство „Наука“, Новосибирск, 1983, с.83\n↑ Осташов, В.Г.Дельтапланеризм, Академия наук СССР, Сибирское отделение, Издательство „Наука“, Новосибирск, 1983, с.86-87\n↑ Осташов, В.Г.Дельтапланеризм, Академия наук СССР, Сибирское отделение, Издательство „Наука“, Новосибирск, 1983, с.89\nВзето от „https://bg.wikipedia.org/w/index.php?title=Турбулентност&oldid=11034206“.\nПоследна промяна: в 13:09, на 21 юни 2021\nПоследната промяна на страницата е извършена на 21 юни 2021 г. в 13:09 ч.


Проф. Карапетков: Бизнесът трябва повече да помага на студентите - Сливен - DarikNews.bg\nПроф. Карапетков: Бизнесът трябва повече да помага на студентите\n4 юни 2008 13:03\nПроф. Карапетков: Бизнесът трябва повече да помага на студентите / netinfo\n„Ясна и задълбочена трябва да е стратегията на студентското кредитиране. Процесът между банките, висшите училища и фирмите трябва да е непрекъснат”. Така коментира пред Дарик новият закон за студентско кредитиране, ръководителят на обединената структура База-Сливен към Техническия университет- София проф. Станимир Карапетков.\nУсилията да бъдат насочени за комплексно развитие за финансовото подпомагане на студентите. Ако бизнесът заложи повече на студентите, ще могат да се внедрява последните тенденции в образованието и да се повиши качеството на обучение.\nОт септември тази година таксите във ИПФ – Сливен се увеличават, информира още проф. Карапетков. За първи и втори курс годишната такса от 200 лева става 550 лева, а за трети и четвърти курс – 315 лева. Във висшето училище се обучават 650 студента в четири специалности.\nПроф трябва повече помага студентите Бизнесът Карапетков


Класически разкази на ужаса | Anna Hells' Fantasy place\nВъщност нито Едгар Алън По, нито Артър Конан Дойл, нито който и да е друг с три именца успя да ми създаде онова всепроникващо чувство на ужас, запазена марка на Лъвкрафт. Въпреки това си има класически истории, които е добре да прочетеш. Дори и само , за да знаеш откъде са тръгнали стотиците производители на трилъри, съспенси, ужаси, екшъни и прочие. По-скоро да в името на класиката и доброто образование.\nАна Хелсартър конан дойлбрам стокъредгар алан покнигиHellsideфентъзи


The Bulgarian Media Portal » Blog Archive » Героят Васко вече с бг паспорт\nГероят Васко вече с бг паспорт\nБългария благодари на спасителите на рейса-ковчег\nМакедонецът Васко Ристески получи българско гражданство. Това се случи днес, след като премиерът Бойко Борисов му връчи подписаните документи във Варна. Двамата се срещнаха в морската столица само часове, след като Ристески беше в Бургас. Кметът на града Димитър Николов пък ще предложи новият българин да стане почетен гражданин на Бургас.\nРистески от Битоля благодари на премиера Бойко Борисов и кмета на Бургас Димитър Николов за помощта за ускоряването на получаването на документи за българско гражданство.\nСпасителят от Тракия посочи, че няма намерение да се мести да живее в България и заяви, че главната причина, която го е подтикнала да кандидатства за българско гражданство, е фактът, че може да пътува свободно в Европа и това, че харесва България и българите. Той беше категоричен, че е спасил хората от горящия автобус от хуманни съображения.\nПремиерът Бойко Борисов благодари лично на Ристески за проявеното мъжество при тежката катастрофа с осем загинали, станала преди няколко дни край Пловдив.\nМакедонецът Васко Ристевски и комбайнерът Стефан от Чирпан са двама от мъжете, които помогнаха да се спасят десетките затиснати от ламарини и заобиколени в пламъци мъже, жени и деца в кървавата касапница на Тракия преди дни.\nСлед Варна Васко Ристевски ще отпътува за болницата в Пловдив, за да види ранените при катастрофата. Ристевски каза, че за пострадалите е подготвил големи червени сърца и други подаръци.\nВъв фаталната нощ Васко пътува с ТИР-а си за Пловдив, злощастният автобус го задминава. Секунди по-късно настъпва ужасът.\n“Такава катастрофа не съм виждал никога. Само видях, че нещо гори – експлозия беше. Гореше. Взех противопожарния апарат и бягам, за да гасим. След 50 метра видях още една експлозия”, разказва Васко пред БНТ. Благодарение на него са спасени петима от пътниците в автобуса.\nПръв на мястото на жестокия удар обаче се озовава Стефан от Чирпан, който спасява човешки животи, рискувайки своя собствен, съобщава бТВ.\nТой е комбайнер. Във фаталната нощ се прибира от полето, където е жънал. Движи се по магистралата, когато вижда огромно огнено кълбо. Не се замисля нито за секунда:\n„Видях, че гори от задната страна. Тръгнах с пожарогасителя, бягах по шосето, микробусът ми осветяваше. Влизам от задния край на автобуса. Изгасих огъня, обаче беше малък пожарогасителят.\nВ момента, в който влязох в автобуса, не се замислих, замислих се, че трябва да се загаси, че вътре има хора.\nЕдно момиче дойде и вика: „Ще припадна”. Седна на земята. Имаше – видях един труп на мантинелата беше преметнат. Аз си го мислех като сън… чак като видях новините. Мислех, че е сън – като за секунди е минало”.\nАвтобусът, който се движи по линията София-Бургас се запалва на 131-ия километър на магистралата след като се удря странично в мантинелата. От удара возилото избухва в пламъци. На място умират 6-ма, а други двама почиват по-късно в болницата от раните си. Единствено навременната намеса на спасители на шосето, които се притекли по време на инцидента, е помогнало да няма повече жертви на трагедията.\nШофьорът, карал рейса по това време, вече е на свобода срещу парична гаранция от 5000 лв. Той не се смята за виновен. Техническата експертиза на автобуса все още не е готова и не е ясно дали технически проблем или човешка грешка са причина за инцидента.\nПострадалите обаче няма да забравят помощта на македонеца Васко и комбайнера Стефан.


Багажът, който носим... - Авторите - Edna.bg\nНикога не съм намирала обяснение защо обема на чантата, в която мога да побера багаж за две-три нощувки някъде извън София или за кратък воаяж в Европа, с все лаптопа, никога не ми е достатъчен, когато циркулирам между 500-те кв.м. централна софийска градска част.\nНапоследък започвам да намирам обяснение. Там, където работя, минаваме през скенери точно както на летището. Само храната не я слагаме в легенчетата. Освен че винаги имам обемна дамска чанта плюс допълнителна торба, за няколко месеца станах известна на полицаите като „момичето с храната“, защото само тя не минава през скенера, за да не се облъчва. Винаги ползвам голямо легенче, малкото не ми стига.\nВсеки ден си обещавам, че ще тръгна само с малка чанта. Е, добре и една малка торбичка за всеки случай. Обаче не мога да не си занеса смутито или фреша, ябълките, ония бисквитки, които единствено харесвам. По едно време носех и специално еко-шише за пречистване на вода. Вече не го правя, макар да продължавам да чувам по улицата: „Госпожо, изпуснахте си водата”.\nРазнасям и документи, които ми трябват по най-различни причини. И още - несесер с козметика, зарядно за телефон или външната батерия, ако съм се сетила да я заредя. Когато мъкна и лаптопа, за да мога да пиша текстове като този, нося и неговото зарядно. Да се прибера и после да изляза, за да напазарувам за вечеря, е мисия невъзможна. Прибера ли се веднъж, не ми се мърда повече. Особено, когато имам и събития вечерта. А това е част от работата ми. Често се случва да се прибирам по нощите, нарамила торби в конкуренция с клошарите в тролея. Ръцете ми са пълни, дори когато отивам до служебния пушком – чаша кафе, бутилката с вода, цигари, запалка, телефон.\nНа почивка е различно. Първо, не си носиш храната. Не носиш документи, не пазаруваш за вкъщи. Багажът е в нечия кола или метнат набързо в мястото за нощувка. Документите и парите са в малка чантичка на кръста, ръцете са свободни. Главата също е свободна от товара на делничните задължения.\nКогато се замислих за всичко това, се запитах: какъв е най-големият товар, който носим?\nОтговорът, както винаги е прост и леко неприятен – навиците, свързани с нашите избори. Избрала съм да се храня по начин, който изключва възможността да си купя каквото и да е от заведенията наоколо. Не е рентабилно, а не е и по вкуса ми, винаги да се храня навън и вечер. И си нося навикът на избора. Избрала съм си работа, която не „оставям в офиса”, когато затворя вратата на кабинета. Често си нося домашно и за вкъщи. В моя случай, не всичко може да бъде на флашка. Книгите и ръкописите си тежат. Нямате представа колко много. В дните, в които спортувам, нося и облеклото за спорт. Добре, че още не ми е щукнало да си купя само моя постелка за йога. Но имам постелка за лежане на тревата, не мислете че нямам. И нея помъквам в първите дни на лятото, когато полянките в градинката около работното ми място примамват да полегнеш на тях. Нямам кола. Няма и смисъл, защото най-близкото място, на което бих могла да спра, за да отида на работа в центъра на София, на практика е пред дома ми.\nВърнах се години назад. Каквото и да съм работила, голямата чанта винаги е била неизбежен атрибут. Имам толкова различни платени торби, че мога да отворя бутик. Но няма, защото си ги ползвам. За товарите, които сама съм си избрала.\nСлучи се така, че наскоро се прекърших. Буквално. Кръстът ми размаха пръст – спри се. И повече от три килограма, разпределени в двете ръце не носи. Това ми го каза един доктор. Понякога ми е много трудно да тръгна за работа – не мога да реша какво да извадя, за да не надвиша позволените два килограма, отделно от дамската чанта. Трябва ми време сериозно да помисля без кой навик ще трябва да мина днес.\nЧак се стреснах, когато открих, че се усещам беззащитна без всичките си атрибути, принадени към ежедневното ми съществуване. То, ясно, че всички искат да са леко облечени и да се разхождат безгрижно по някоя крайбрежна ивица. Но всички знаем, че затова си трябва пълна пластика, от тези, които ги издават банките, безконтактна. Колкото да установиш още първия половин час, че това не променя нещата. Особено за такива като мен, които ще си починат за ден-два и после ще искат нещо да започнат да правят.\nПомислих, помислих и си казах: от мен няма да стане защитник на пълното безгрижие. И на съществуването без никакъв товар. В крайна сметка, избрала съм го този живот, в тази материална плътност, при гравитация 9,8 м/с. Дори наименованието й произлиза от латинското gravis, което означава „тежко”. Гравитацията не е дуалистична – няма поляритет. Тя винаги привлича, никога не отблъсква. Няма защо да се самоосъждам, че взимам и калъфката за слънчевите очила, които по цял ден нося на главата си.\nНяма защо да си вменявам вина, че ползвам с най-голяма радост нещата, които нося със себе си, включително храната, с която съм избрала да нахраня тялото. И въобще не си помислям да мина само с ръчен багаж при следващата изгодна оферта на нискобюджетните авиокомпании. 20 килограма куфар си ми трябва. 10 на отиване и още 10 на връщане – като всяка жена обичам да пазарувам за себе си и да нося подаръци на любимите си хора. Колкото са по-любими, толкова по-силна е гравитацията при багажа. Специално заради кръста, си взех най-накрая възможно най-лекия куфар с четири колелца. Така ще я караме докато някой не изобрети „багажът с крачета” от фентъзи книгите на Тери Пратчет.\nА дотогава, когато тръгна да се самоосъждам, дори и за багажът, който нося, ще си спомням, че на тази планета, един от най-тежките товари е чувството на вина. Към себе си.


Genshin Impact | Игри на PS4 | PlayStation\nСвят на диви чудеса\nПътувай из магическо царство на различни култури и нации на PS4.\nЖанр : Action / Adventure / Role-Playing Game (RPG)\nИздател : miHoYo\nРазработчик : miHoYo\nДобре дошъл в красивата фантастична земя на Teyvat\nВлез в огромен отворен свят на приключения и мистерии. Очакват те героични куестове. Ти си пътешественик от друг свят. Трябва да откриеш изгубения си брат и да разгадаеш многото тайни на Teyvat.\nКъм теб се присъединява Paimon – добродушна фея водач. Мисията ти ще те преведе през красиви гори, оживени градове и коварни подземия. И въпреки че пътуването може да те изправи пред безпощадни врагове и дяволски пъзели, можеш да разчиташ на над 30 съюзници в играта. Те ще се присъединят към персонализираната ти група от четирима. Използвай силата на елементите, за да преодолееш всички препятствия.\nИзследвай Teyvat, както пожелаеш\nЛети през отворения свят, плувай в мащабно море, изкачвай планини и се отклони от утъпканата пътека. Изследвай Teyvat независимо дали избираш да следваш сюжета, или просто да се насладиш на великолепната среда.\nОвладей седемте елемента\nКонтролирай и комбинирай Pyro, Hydro, Electro, Anemo, Dendro, Cryo и Geo, за да решаваш предизвикателни пъзели и да разгръщащ мощни атаки.\nИзбери кой да се бори до теб. Срещни над 30 героя. Създай своята парти игра - всеки притежава различни способности, личности и стилове на битка. Най-великият рицар Jean ли ще избереш? Или Лиза – вещица, владееща суровата сила на мълнията?\nПътувай сам или ловувай заедно в екип\nВпускай се в битки самостоятелно или покани приятелите си да се включат в борбата срещу опасните чудовища. Разкривайте заедно тайните на този необятен свят.\nВиж Genshin Impact в действие\nGenshin Impact | Трейлър с геймплей\nВлез в Teyvat и опознай нов вълшебен свят…\nНаслади се на всяка част от този магична RPG екшън с изключително висока детайлност. Наслади се на детайлно цветно изживяване с високоскоростната PlayStation 4 Pro и пълна поддръжка за 4K дисплеи.\nВиж как този шедьовър за PS2 достига нови висини в PS4.\nИзследвай мистериозен и омагьосан остров, докато преследваш истината в RiME за PS4.


Наказанията за педофилите във Великобритания ще бъдат като за терористи : Chronicle.bg\nНаказанията за педофилите във Великобритания ще бъдат като за терористи\n29 април, 2014\t09:20\t | от\tСтанислав | Живот\nНаказанието за жителите на Кралство Великобритания, уличени в педофилия, ще се третира по същия начин, както и за терористите, съобщават „The Guardian“.\nТакова заявление е направил в неделя, 27 април, премиерът на страната Дейвид Кемерън. Той е подчертал, че педофилите е необходимо да бъдат лишавани от възможността да си разменят „инструкции или ръководства“ по темата как да си намерят жертви или как да избегнат съответното наказание след уличаване и разследване. Подобни материали ще бъдат считани за екстремистки, както се третират например пособията и инструкциите по изготвяне на самоделни бомби в интернет пространството.\n„Вратичката в законодателството, позволяваща на педофилите да пишат и да разпостраняват тези отвратителни материали, е абсолютно неприемлива. Аз искам да бъда уверен в това, че ние сме направили и ще направим всичко за да защитим децата“– е заявил Кемерън.\nОчаква се, че становище по новия закон ще даде и самата кралица Елизабет II.\nЗаконът ще влезе в сила през следващата година. Разглеждането му от властите на страната се наложи след крупния скандал, разгорял се в едно от частните училища. Както е известно, там учител-педофил в продължение на три години е изнасилил и блудствал с около 60 десетгодишни момчета.\nКоментарите са изключени за Наказанията за педофилите във Великобритания ще бъдат като за терористи


Модни сака и блейзери 2020-2021 — трендови модели – женски тайни\nСега модни якета и палта започна да се носят не само в офиса, но и в академичните среди, романтична среща, на разходка и т.н. по този начин модни якета и сака започва да прави по-интересни и необичайни.\nМодни дизайнери всяка година създават колекции лукс и почти винаги сред моделите има модни сака и палта.\nВ тази статия искаме да ви разкажа за нови продукти, които са ни известни дизайнери.\nМодни сака и блейзери 2020-2021: Долче & Габана\nИталианската модна къща и два основателя на Доменико Долче и Стефано Габана известни в целия свят.\nТе създават стилна и елегантна дреха, която се продава не само в Италия, но и в чужбина.\nОт Долче&Габана определено има свой уникален стил и нова колекция за пореден път потвърди.\nИзвестните модни дизайнери са създали елегантни и модерни сака и блейзери 2020-2021, който се превърна в тенденция сред моделите, палта и сака.\nНапример, модни сака под формата на черен двубортная модел е идеален за бизнес-дама и подчертават нейната сдържаност и изтънченост.\nМодерно яке, в комбинация с леки строг cut, оборудвана панталони или пола-молив и черни или бежово лодка-бизнес-най-добрият лук.\nБизнес лук не е скучна, Долче и Габана са създали модни якета с обрат, представени екстравагантни velvet костюм. В ярко зелен костюм влиза сатен риза, кадифе яке и панталони директно намаляване.\nЗа да се допълни този необичаен синя вратовръзка и същата на цвят носна кърпа.\nКраката най-добре да се носят тъмни обувки-лодки, които и придават на образа на елегантност и хармония.\nМодерни якета на червени военен стил на Долче&Габана са подходящи за вечерни облекла в тандем с коктейльным рокля.\nЧерни дантелени рокли, помпи и яке ще ви направи привлекателна и женствена.\nМодни сака и блейзери 2020-2021: Макс Мара\nИталианската модна къща Макс Мара, под ръководството на Ian Грифит създава женствени и изискани тоалети във всички нюанси на палитрата.\nКак теракот тенденция, модни сака и блейзери 2020-2021 теракота цвят може да се превърне в основна дрехи в гардероба си.\nСъщо така, например, модни якета червено дърво ще бъде добре се комбинира с бяло блузой и пола-молив.\nОбувките е желателно да изберете на среден ток, или на Мери Джейн, те са идеални за този строг, но в същото време елегантен начин.\nСтилен и нестандартен лук може да се направи с нюанси на сивото. Например, вие можете да съчетаете с бяла блуза и бели или сиви панталони, избор на този набор от модни сака и якета в нюанси на сивото.\nИ добави в носа могат да се използват лодки и малки чанти. Този образ изглежда елегантно и е подходяща, когато трябва да изглеждате уверени и стилни.\nКой каза, че белият цвят-това е скучно? Макс Мара предлага бели модни сака и якета в комбинация с теракота елементи.\nНапример, бели стегнати панталони, модни сака, бели и бежови блузи могат да се допълват теракота обувки, брошка и малък портфейл. Това е истинска снежна кралица“.\nМодни сака и блейзери 2020-2021: Джорджо Армани\nДжорджо Армани – моден дизайнер, който покори не едно женско сърце с неговите дрехи. Той е един от малкото мъже, който създава идеална дрехи за жени.\nНовата колекция на Armani представи модни якета и палта, но, за съжаление, те не са много.\nСтилно яке в тъмно синьо покори феновете на строителя, защото моделът е подходящ за ежедневието начин, и за вечерта.\nМодни блейзери и якета Армани в комбинация с бели панталони и тъмни обувки дантела прозорци или елегантен рокля и помпи. Подобни стилове са винаги на мода, защото те са придобили статут на универсалността.\nАко сте на работното място строг дрес код, ще намерите модни якета от Армани. Тъмно сако отлично се комбинира с тъмни панталони и черни помпи.\nИ за разнообразяване на такъв строг лук с тънка огърлица и ярка чанта. И, разбира се, не забравяйте да слънчеви очила в ярки рамка.\nНовата колекция на Джорджо Армани представи модни блейзери и жилетки, които са напълно подходящи за офиса или на среща.\nРокля с необичайно принтом върви добре с яке-жилетка. Да се допълни този начин на необичайни сандали и чанта.\nВ този елегантен рокля няма да остане без вниманието на вашата втора половинка или колеги.\nМодни сака и блейзери 2020-2021: Пиер Бальмен\nПиер Бальмен – модна къща, основана на Нео Бальменом. В колекцията са включени 2020-2021 женствени и модерни блейзери и якета.\nНа якето, като че ли от 90-те години, изглежда изящно и е подходящ за служители в големи компании.\nМодни сака и якета в комбинация с черна кожена пола и помпи ще се създаде ефект на лека игривост.\nМодни якета могат да се носят не само в работата, но и за пътувания и посещения. Романтичен лук може да се направи с помощта на двубортный тъмно сако, бяла риза и панталони. И допълват образа на бели помпи и чантата си.\nАко искате да подчертае нежната шия, можете да погледнете на малка звездичка. Ще Получите стилен лук, който е от полза ще изглежда при всички обстоятелства.\nЗа да подчертае женската нежност и елегантност, Пиер Бальмен са включили в колекциите си бели якета.\nМодни якета и сака светли нюанси популярен сред романтичните модата, защото те изглеждат луксозно дори и в най-сбита форма.\nМодни блейзери и якета бял цвят, със златни копчета и може да се комбинира с някоя рокля и туфлями-лодочками. Такива модели могат да бъдат неудобни за модата в ежедневните луках, защото подобни неща, дори ако сте много спретнато облечен, нещата могат бързо да загубят\nМодни сака и блейзери 2020-2021: Антонио Берарди\nМоден дизайнер Антонио Берарди — известен не само роклите, но и модерни якета.\nВ колекцията си той представи необичайно, дамски Модни сака с ярък принтом. Този модерен яке се радвате на ексцентричния момичета.\nМодни якета 2020-2021 с необичаен модел може да се комбинира с однотонным рокля или лека блузкой и панталони. Модни якета и сака Антонио Берарди — красиви варианти, които ще привлекат вниманието на околните.\nБял френски с кристали ще ви помогне да се подчертае, нежност и романтика начин. Тези модерни блейзери и якета от Антонио Берарди-добре е да използвате за вечерта начин.\nНапример, бяло яке с кристали на мача с вечерна рокля изглежда красиво и елегантно.\nНежен принт винаги е на мода, и така Антонио Берарди е създал бежово яке с петна.\nТези модни сака и блейзери 2020-2021 изглежда добре в романтични, офис, вечерни гледа.\nЗа ежедневна начин по-добре да се използват светли панталони и блуза, а за вечерта – нежна рокля.\nАко не се страхувате от експерименти модни якета и сака 2020-2021 с ярки аксесоари, за да създадете игрив и творчески образи.\nАко искате да изглеждате стилно, ново сака и блейзери 2020-2021 просто трябва да бъде неразделна част от вашия гардероб.\nPrevious: Мода ежедневния грим 2020-2021 година: най-добрите снимки\nNext: Модни жилетки 2020-2021 — стилен атрибут женски гардероб


Cava di Pietra - НАЙ-НИСКИ ЦЕНИ от agoda.com\nKrupskoy Street 47, Каменоломни, Каменоломни, Русия, 346480 - Много добро местоположение - вижте на картата\nПовече за Cava di Pietra\nИдеален за развлечения и отдих, Cava di Pietra се намира в Kamenolomni, който е един от районите на Каменоломни. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Cava di Pietra Ви осигурява възможно най-комфортния престой. За удобството и комфорта на гостите хотелът осигурява 24-часова рецепция, съоръжения за инвалиди, експресно настаняване/напускане, съхраняване на багаж, рум-сървиз.\nНасладете се на висококачествените удобства по време на престоя си тук. В някои стаи са на разположение климатик, отопление, събуждане, бюро, минибар, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. С перфектното си местоположение и несравними удобства, Cava di Pietra е един чудесен избор в много отношения.


Истински патриотизъм: Тервел Пулев - доброволец в битката с COVID! Как минава един ден в спешното? - Vbox7\n3 186 26.11.2020\nДа си патриот, не значи да вееш знамето на 3 март. Нито да имаш тениска с лика на Левски или Ботев. Патриотите си личат по всекидневните им действия - те не си хвърлят боклука по улиците, не карат агресивно по пътищата, държат се уважително с хората.\nЕдна друга проява на патриотизъм ни показва и боксьорът Тервел Пулев. Спортистът стана доброволец и в момента работи в Спешно отделение на болнично заведение, помагайки в битката срещу коронавируса.\n"В болницата има вече затворен коридор, който граничи със спешното отделение. В определен час оттам се придвижват само пациенти с COVID или такива, които имат съмнение, че са болни. Правят се изследвания и рентгени. Преди това го нямаше. Вече броят на заболелите е доста по-голям", коментира Пулев пред "България днес".\nСпоред боксьора сред големите проблеми в момента е липсата на достатъчно медицински персонал, тъй като доста от специалистите са болни и карантинирани. "Това създава дисбаланс. Има и случаи на починали доктори", коментира още той.\nКакво точно прави Тервел? Той се включва в каквото може и където има нужда от него. Признава, че чест има напрежение в болницата, което се налага да успокоява. Имало и проблемни пациенти, с което се занимава той. От болницата, разбира се, са благодарни на спортиста и са категорични - той не само е добър спортист, но е и добър човек.\nМеждувременно продължава подготовката на Кубрат Пулев за мача му с Антъни Джошуа. Битката ще бъде на 12 декември в Лондон, а българинът обеща да дари половината от приходите от мача за борбата с коронавируса.


Зимбабве заменя тютюна с коноп като основна земеделска култура – Конопшоп Блог\nЗимбабве заменя тютюна с коноп като основна земеделска култура\nОт Конопшоп 07.08.2021 3 минути четене\nПравителството на африканската държава избра да отмени ограничението за отглеждане на канабис, което не разрешаваше отглеждане в частен имот. Целта е да се насърчат инвеститорите в сектора да инвестират в отглеждане и преработка. Това би осигурило свежи парични потоци, както и нови работни места.\nЗемеделският производител от Зимбабве Йеспър Кърк казва, че е започнал да отглежда коноп за износ, тъй като има стабилен пазар.\nЗимбабве е най-големият производител на тютюн в Африка, но това първенство далеч не носи благоденствие на местните фермери и те търсят по-високодоходни култури. Условията за отглеждане в Зимбабве и тренда в търсенето на продукти от коноп ни навеждат на мисълта, че правителството е намерило отлично решение.\n„Конопа е добър продукт за износ и аз ще отглеждам коноп вместо тютюн в моите 2500 декара. Индустриален коноп с пренебрежимо ниски нива на психоактивно вещество. Търсенето изглежда устойчиво и дори растящо.“ споделя фермерът Йеспър Кърк\nПреди около пет години Zimbabwe Industrial Hemp Trust ръководи експерименти за отглеждане на канабис и проектът се разпространи в няколко части на Зимбабве.\n„Тръстът ще оказва техническ и експертна помощ и ще съдейства при търсенето на нови пазари в чужбина на местните производители. “ – това заяви в официално обръщение ръководителят на групата д -р Зороджай Маровеке.\nД -р Зороджай Маровеке, ръководител на Зимбабвийския индустриален коноп тръст, видяна тук в земеделски район на Беатриче на 7 юли 2021 г., казва, че Зимбабве прави интелигентен избор с канабис, тъй като пазарът на тютюн се свива. (Колумб Мавхунга/VOA)\n„Тютюна губи популярност, а пазара се свива ежегодно. Точно обратна е тенденцията при конопа. Това е ключов момент за преориентация на нашата икономика, която е базирана на износа на тютюн. Няма по-добра алтернатива от конопа за нас. Това е „зелена“ култура, подходяща да даде висока добавена стойност при производство.“ добави д-р Маровеке\nДокато Кърк мисли да изнася реколтата си, Уолтър Рупрехт е използвал коноп, произведен от фермерите тази година, за производство на хартия. Той каза, че канабисът има голям потенциал за Зимбабве, както за промишлена, така и за медицинска употреба.\n„Предимствата са, че очевидно ще създаде хиляди работни места в земеделските райони, точно както това, което тютюнът прави от десетилетия“, каза той. „Към лечебните свойства на конопа, интереса в момента е огромен. Съществуват обаче и други композити, които могат да бъдат използвани, като текстил, целулоза и хартия. Това е азотна добавка към почвата, елиминира плевелите. Той има толкова много предимства за малките фермери и, разбира се, веригите на стойността, които се простират до стотици хиляди долари възможности. “ заяви Уолтър Рупрехт\nГлобалната индустрия на канабис се очаква да бъде бизнес на стойност 46 милиарда долара в световен мащаб след три години – спрямо 16,47 милиарда долара тази година, каза Тино Камбаша от Агенцията за развитие на инвестициите в Зимбабве.\n„Така че това е пазар, който се разраства бързо и смятаме, че това ще промени играта за тази страна“, каза Камбаша. „И Зимбабве отиде малко по -далеч, за да покаже, че е готов да работи със своите партньори и инвеститори. Като излезете с инвеститорско споразумение, което допълнително ви предпазва от всичко като отчуждаване и промяна или промени в законодателството, което е доста примамливо. „\nПоради новите разпоредби за канабиса, добави Камбаша, Зимбабве привлича инвеститори от САЩ, Великобритания, Германия, Швейцария и други страни.\nТова може да се окаже ход с ракетно ускорение за икономиката на Зимбабве, която е в тежък застой през последните 20 години.